|  |
| --- |
| **GRB RH**  **REPUBLIKA HRVATSKA**  **ZADARSKA ŽUPANIJA**  **privlaka grbOPĆINA PRIVLAKA**  Ivana Pavla II 46  23 233 PRIVLAKA |

KLASA: 008-01/25-01/2

URBROJ: 2198-28-03-25-1

Privlaka, 17. siječnja 2025. godine

**PREDMET: Poziv za sudjelovanje u otvorenom javnom savjetovanju u donošenju** **Odluke o izmjenama i dopunama Odluke** **o visini paušalnog poreza po krevetu, smještajnoj jedinici u kampu i smještajnoj jedinici u objektu za robinzonski smještaj**

Poštovani,

pozivamo Vas da sudjelujete u otvorenom savjetovanju u donošenju Odluke o izmjenama i dopunama Odluke o visini paušalnog poreza po krevetu, smještajnoj jedinici u kampu i smještajnoj jedinici u objektu za robinzonski smještaj, u skladu sa člankom 11. Zakona o pravu na pristup informacijama (Narodne novine broj 25/13, 85/15, 69/22).

Tema savjetovanja je: Prijedlog Odluke o visini paušalnog poreza po krevetu, smještajnoj jedinici u kampu i smještajnoj jedinici u objektu za robinzonski smještaj

Zakon o izmjenama i dopuni Zakona o porezu na dohodak („Narodne novine“ broj 152/24) donesen je 17. prosinca 2024. godine te je stupio na snagu 1. siječnja 2025. godine.

Navedenim zakonom propisano je da je predstavničko tijelo jedinice lokalne samopurave na prijedlog izvršnog tijela obvezno donijeti odluku kojom će propisati visine paušalnog poreza po krevetu odnosno po smještajnoj jedinici u kampu odnosno po smještajnoj jedinici u objektu za robinzonski smještaj, a Odluku o visini iznosa paušalnog poreza predstavničko tijelo jedinice lokalne samouprave donosi sukladno kategoriji u koju je jedinica lokalne samouprave razvrstana prema indeksu turističke razvijenosti, utvrđenom za prethodnu godinu, sukladno posebnom propisu, u granicama propisanim ovim Zakonom, i to:

|  |  |
| --- | --- |
| Kategorija jedinice lokalne samouprave prema indeksu turističke razvijenosti | Iznos paušalnog poreza u eurima i centima |
| I | 100,00 − 300,00 |
| II | 70,00 − 200,00 |
| III | 30,00 − 150,00 |
| IV,0 | 20,00 − 100,00 |

Općina Privlaka nalazi se u kategoriji II. prema indeksu turističke razvijenosti.

Obzirom da je odlukom iz prosinca 2022. godine bio propisan iznos od 46,45 eura po krevetu ili smještajnoj jedinici u kampu i smještajnoj jedinici u objektu za robinzonski smještaj, što je izvan granica propisanih izmjenama zakona iz prosinca 2024., potrebno je donijeti novu odluku i istu dostaviti Poreznoj upravi do 28. veljače 2025., u suprotnom će visina paušalnog poreza biti određena u visini od 135,00 eura kako je to određeno u članku 57. stavak 7. koji je dodan izmjenama zakona iz prosinca 2024.

Slijedom navedenog, predlaže se da paušalni porez u eurima i centima iznosi 70,00 eura.

O Nacrtu prijedloga Odluke o visini paušalnog poreza po krevetu, smještajnoj jedinici u kampu i smještajnoj jedinici u objektu za robinzonski smještaj provodi se Savjetovanje sa zainteresiranom javnošću u trajanju od 30 dana, sukladno Zakonu o pravu na pristup informacijama.

Molimo zainteresiranu javnost da sudjeluje u donošenju predmetne odluke upisivanjem svojih komentara i primjedbi na predviđenom obrascu.

Savjetovanje je otvoreno do **16. veljače 2025. godine.**

Napomena: Nakon završetka savjetovanja objavit će se Izvješće o provedenom savjetovanju s javnošću, koje sadrži zaprimljene prijedloge i primjedbe te očitovanja s razlozima za neprihvaćanje pojedinih prijedloga i primjedbi.

OPĆINA PRIVLAKA

JEDINSTVENI UPRAVNI ODJEL

Pročelnica

Ivana Skoblar Šango, mag.iur